open-index/open-wikipedia-markdown huggingface dataset:
Salantų miesto parkas

**Salantų miesto parkas** – Salantų miesto centre esantis parkas, buvęs Salantų dvaro parkas. Įsikūręs ant Salanto upės kranto, žemiau Salantų bažnyčios. Plotas – 8,4 ha. Daugiausia auga savaiminių rūšių klevų, liepų, ąžuolų, beržų, vinkšnų, taip pat kiti lapuočiai, eglės. Iš svetimžemių, daugelis kurių pasodinti XX a. viduryje, vertingesni: dygiosios eglės, platanalapiai klevai, pensilvaniniai uosiai, raudonieji ąžuolai, grakščiosios ir didžialapės liepos.

Parke auga storiausias Lietuvoje gyvybingas kaštonas, nuo 1999 m. valstybės saugomas gamtos paveldo objektas. 2012 m. Saugomų teritorijų valstybės kadastro duomenimis, jo aukštis – 25,5 m, apimtis 1,3 metro aukštyje – 4,9 m.

## Istorija
Manoma, kad dvaro parkui pradžią davė XVII a. didikų Vainų įkurti vaismedžių sodai. XIX a. pirmoje pusėje dvarą valdę Telšių pavieto bajorų maršalka Leopoldas Gorskis ir jo sūnus, Varšuvos universiteto profesorius Konstantinas Gorskis sodus perplanavo ir pavertė parku. Salanto upės slėnyje parko dalis buvo suplanuota geometriškai, su tiesiomis alėjomis, o terasuotame šlaite – kaip mišrus parkas. XX a. viduryje parko pietrytinėje dalyje pastatyta internatinė mokykla, palei Salanto upę esanti dalis parko iškirsta, įrengtas stadionas, bėgimo takai. Parke yra nedideli tvenkiniai, nuo šlaito bėga šaltinis.

2012-2013 metais Salantų regioninio parko direkcija kartu su Valstybine saugomų teritorijų tarnyba prie LR Aplinkos ministerijos įgyvendino projektą „Saugomų teritorijų tvarkymas (II etapas)“, kurio metu sutvarkytas Salantų miesto parkas. Be kita ko pastatyta scena su vietomis žiūrovams, suolai, informaciniai stendai, dviračių stovai, įrengta transporto stovėjimo aikštelė prieigose, tilteliai, įrengta apšvietimo sistema, sutvarkyti privažiavimo keliai ir pėsčiųjų takai bei atlikti kiti darbai.
Michael Moser

**Maiklas Aleksanderis „Maikas“ Mozeris** (, g. 1990 m. lapkričio 8 d.) – JAV krepšinio treneris ir buvęs krepšininkas. Nuo 2023 m. – Hiustono „Rockets“ vyriausiojo trenerio asistentas.

Dalyvavo 2014 m. NBA naujokų biržoje, tačiau pašauktas nebuvo. 2014–15 metų sezone profesionalo karjerą pradėjo rungtyniaudamas Vilniaus „Lietuvos Ryto“ ekipoje.

## Šaltiniai
Viršgarsinis transportinis lėktuvas

**Viršgarsinis transportinis lėktuvas** – orlaivių tipas, skirtas gabenti keleivius greitesniu už garso greitį. Iki šiol tik du tokio tipo lėktuvai gabeno keleivius – rusų „Tupolev Tu-144“ ir prancūzų „Concorde“. Paskutinis „Tu-144“ keleivinis skrydis įvyko 1978 m., iki 1999 m. jį dar naudojo NASA. Paskutinis „Concorde“ komercinis skrydis įvyko 2003 m. spalio mėnesį. Nuo to laiko nei vienas viršgarsinis lėktuvas nebuvo pradėtas naudoti.

Viršgarsiniai transportiniai lėktuvai visada buvo įvairių dizaino studijų dėmesyje. Šio tipo orlaiviai turi kelis didžiausius sunkumus – sukeliamas didelis triukšmas, didelės išlaidos, brangios eksploatavimo sąnaudos, didelis svoris, didesni skraidymo kaštai vienam keleiviui lyginant su įprastais keleiviniais orlaiviais. Nepaisant šių iššūkių, „Concorde“ sėkmingai veikė rinkoje daugiau nei 27 metus.

## Naudoti viršgarsiniai lėktuvai

### Concorde
Iš viso buvo pagaminta 20 „Concorde“ lėktuvų, įskaitant 2 prototipus ir 2 priešprodukcinius lėktuvus. 8 lėktuvai vykdė nuolatinius skrydžius iki 2003 m. balandžio. Po 2000 m. liepos 25 d. avarijos Paryžiuje, dėl didelių eksploatacijos sąnaudų ir kitų faktorių, šių lėktuvų buvo atsisakyta, o paskutinį kartą į orą pakilo 2003 m.

### Tupolev Tu-144
Iš viso buvo pagaminta 16 „Tu-144“ lėktuvų. 17-tas (registracijos Nr. 77116) nebuvo pabaigtas. Garso greitį viršijo 1969 m. birželio 5 d. ir jau tų pačių metų liepos 15 d. tapo pirmuoju viršgarsiniu keleiviniu lėktuvu, pasiekusiu 2 machų ribą ir greičiausiu oro laineriu istorijoje.

## Šaltiniai
Pusiau prezidentinis valdymas

**Pusiau prezidentinis valdymas** arba **parlamentinis-prezidentinis valdymas** – valdymo forma, turinti tiek parlamentinio valdymo, tiek prezidentinio valdymo ypatumų.

Pusiau prezidentinis valdymas dažnai vadinamas „prancūzišku“, nes taip pagal 1958 m. Konstituciją veikia Prancūzijos Penktoji Respublika. Tačiau jau iki Antrojo pasaulinio karo tokia sistema veikė Suomijoje. Lietuvos politinė sistema taip pat pasižymi pusiau prezidentiniais valdymo bruožais.

Pusiau prezidentinio valdymo sąlygomis prezidentą, turintį svarbių vykdomosios valdžios įgaliojimų, renka ne parlamentas, o visi piliečiai. Ministrų kabinetui vadovauja ministras pirmininkas. Ministrą pirmininką skiria prezidentas su parlamento pritarimu. Be to, ministras pirmininkas ir po to turi turėti parlamento pasitikėjimą.

## Išnašos
Ryan Nicholas

**Ryan Nicholas** (g. 1991 m. rugpjūčio 20 d.) – JAV krepšininkas, rungtyniavęs Lietuvoje.

Dalyvavo 2014 metų NBA naujokų biržoje, tačiau pašauktas nebuvo. 2014–15 metų sezone profesionalo karjerą pradėjo rungtyniaudamas aukščiausioje Vokietijos lygoje – Veisenfelso „Mitteldeutcher“ klube. Antroje sezono pusėje persikėlė rungtyniauti į Alytaus „Dzūkija“ ekipą.

## Šaltiniai
Noel Gallagher

**Noel Thomas David Gallagher** (g. 1967 m. gegužės 29 d.) – britų muzikantas, dainininkas ir dainų autorius. Geriausiai žinomas, kaip grupės „Oasis“ įkūrėjas ir jos gitaristas, vienas pagrindinių vokalistų ir pagrindinis dainų autorius. Gallagher užaugo Burnage, Machaster, kur pradėjo mokytis gitaros būdamas trylikos. Po keleto darboviečių statybose, 1988 jis įsidarbino vietinės Manchester’io grupės „Inspiral Carpets“ turų pagalbininku ir techniku. Turo su „Inspiral Carpets“ metu jis sužinojo, kad jo brolis Liam Gallagher sukūrė savo grupę „The Rain“, kuri vėliau buvo pervadinta į „Oasis“. Po to, kai Gallagher grįžo į Britaniją, jis buvo pakviestas prisijungti prie „Oasis“ kaip dainų autorius ir gitaristas.

„Oasis“ debiutinis albumas „Definately Maybe“ (1994) pažymėjo grupės kelią į šlovę kaip britpop judėjimo dalį. Oasis antrasis albumas „(What’s the Story) Morning Glory?“ (1995) pasiekė albumų reitingų sąrašus daugelyje šalių, o jų trečiasis studijinis albumas „Be Here Now“ (1997) tapo greičiausiai parduodamu albumu Junginės Karalystės įrašų istorijoje. Vėliau sumenkus britpop populiarumui du vėlesni Oasis albumai nesugebėjo prikelti žanro. Vis dėlto, „Don’t Believe the Truth“ (2005) ir „Dig Out Your Soul“ (2008) buvo laikomi vienais sėkmingiausių per daugiau nei dešimtmetį ir vėl buvo itin sėkmingi. 2009 m. rugpjūčio 28 d. dėl ginčo su Liam’u prasidėjusio Paryžiuje, Noel Gallagher pranešė paliekantis „Oasis“ ir 2009 m. spalio 23 d. patvirtino apie ketinimą pradėti solo karjerą. Nuo tada jis tęsia karjerą kaip grupės „Noel Gallagher's High Flying Birds“ lyderis. 2023 m. duomenimis, su šia grupe atlikėjas yra išleidęs keturis solinius albumus, iš kurių naujausiasis, „Council Skies“, išleistas 2023 m. birželį.

## Diskografija
* 2011: *[[Noel Gallagher's High Flying Birds (albumas)|Noel Gallagher’s High Flying Birds]]*
* 2015: *[[Chasing Yesterday]]*
* 2017: *Who Built the Moon?*
* 2023: *Council Skies*

## Išnašos

## Nuorodos
*
Franz Brandstäter

**Franz Brandstäter** (1815 m. rugpjūčio 12 d. Klaipėdoje – 1883 m. sausio 31 d. Dancige) – filologas, pedagogas.

## Biografija

Gimė 1815 m. rugpjūčio 12 d. Klaipėdoje. Baigęs mokyklą Klaipėdoje įstojo į Collegium Fridericianum mokyklą Karaliaučiuje. Vėliau studijavo filologiją ir istoriją Karaliaučiaus universitete, 1837 m. tapo mokslų daktaru. 1836 m. už nuopelnus tyrinėjant Imanuelio Kanto kūrybą apdovanotas *Preis der Gedächtnisfeier Kants* apdovanojimu. Dirbo mokytoju Karaliaučiaus Kneiphofo gimnazijoje, o nuo 1838 m. Dancigo akademinėje gimnazijoje. Mokino graikų, lotynų ir prancūzų kalbas, rašė mokslinius straipsnius apie graikų ir prancūzų kalbų gramatikas bei įvairias geografines vietoves. Mirė 1883 m. sausio 31 d. Dancige.

## Nuorodos

* Susijusi literatūra (vok.)
* Biografija (vok.)
* Darbai (vok.)
Panemunės–Tilžės aplinkkelio tiltas

**Panemunės–Tilžės aplinkkelio tiltas** – automobilių kelio tiltas per Nemuną, Lietuvos Respublikos ir Rusijos Federacijos Kaliningrado srities pasienyje, Panemunės aplinkkelyje. Tiltas yra svarbi europinio kelio E77 ir Lietuvos magistralinio kelio  dalis.

2020 m. tiltą pastatė Rusijos Federacija. Tiltas priklauso Rusijai, išskyrus krantinę atramą ir vandens nuvedimo įrenginius Lietuvos pusėje. Tilto tarpatramių schema 42+42+63+42+42+42 m ir statinio aukštis suprojektuoti atsižvelgiant į laivybos Nemune reikalavimus.

Kartu su tilto statybomis Lietuvos pusėje buvo tiesiamas 4 km ilgio , kuriame pastatytas 477 m tiltas ir 90 m estakada per Nemuno prataką. Rusijos pusėje nutiestas naujas Tilžės aplinkkelio ruožas, įrengtas Dubkų pasienio perėjimo punktas. Numatoma, kad naujasis tiltas leis perskirstyti eismo srautus, sumažins 1967 m. statyto Karalienės Luizos tilto apkrovimą.

## Šaltiniai

## Nuorodos

* Строительство обхода г.Советска с мостовым переходом через р.Неман км 51-61,4 на автомобильной дороге А-216 «Гвардейск-Неман до границы с Литовской республикой *most6.ru*
* Lietuvos automobilių kelių direkcija 
* Kauno keliai
Alytaus apskrities S. Kudirkos ligoninė

**Alytaus apskrities Stasio Kudirkos ligoninė** – didžiausia gydymo įstaiga Pietų Lietuvoje. Ligoninėje dirba visų pagrindinių specialybių gydytojai bei teikiama didžioji dalis visų reikiamų apskrities gyventojams planinės bei skubios pagalbos paslaugų. Įsikūrusi Ligoninės g. 12, Alytuje.

Viešoji įstaiga įregistruota 1997 m., jos darbuotojų skaičius – 941, gydytojų skaičius – 207 (iš jų 3 medicinos mokslų daktarai). Ligoninės direktorius Artūras Vasiliauskas.

## Istorija

Pirmoji Alytuje ligoninė įsteigta per Pirmąjį pasaulinį karą kovai su šiltine. 1917 m. ligoninė įkurdinta vadinamose Pontonų kareivinėse Pirmajame Alytuje.

1918 m. spalio mėn. įsteigiama lietuviška miesto, valsčiaus ir apskrities administracija ir kartu atidaroma Alytaus apskrities ligoninė (įsikūrusi tose pačiose Pontonų kareivinėse). Gydymo įstaigai kareivinėse paskirta keletas medinių pastatų. Čia buvo apgyvendintas ligoninės personalas ir įkurti šie skyriai: užkrečiamųjų ligų , chirurgijos, odos ir veneros ligų, raštinė, virtuvė. 1920 m. ligoninėje nuolat dirbo 2 gydytojai: ligoninės vedėjas ir chirurgas, keturios gailestingosios seserys, akušerė.

1935–1939 m. pastatyta nauja ligoninė kairiakrantėje Alytaus pusėje, verslininko Šmulės Beiralo sklype. Projekto autorius Stasys Taškūnas. Chirurgijos skyriaus vedėjas Stasys Kudirka paskirtas apskrities ligoninės direktoriumi.

1940 m. prasidėjo Alytaus apskrities sveikatos apsaugos perorganizavimas pagal sovietinį modelį: pertvarkytas stacionarinių ir ambulatorinių įstaigų tinklas, jų darbo tvarka, sudarytas gydymo įstaigų, turinčių teisę išdavinėti nedarbingumo lapelius, sąrašas. Karo metais gydytojai buvo išblaškyti. Pokario metais ligoninėje kurį laiką dirbo 6 gydytojai, tarp jų ir S. Kudirka.

1969 m. pastatyta 100 lovų Centrinės ligoninės akušerinis-ginekologinis korpusas, 1970 m. – ūkinis pastatas. 1972 m. ligoninės senasis korpusas sujungtas su nauju 217 lovų gydomuoju-diagnostiniu korpusu. 1985 m. pastatytas 260 lovų gydomasis - diagnostinis korpusas, 1988 m. - maisto blokas.

1989 m. Alytaus rajono centrinei ligoninei suteiktas jai 1939–1942 ir 1945–1963 m. vadovavusio gydytojo Stasio Kudirkos vardas. 1997 m. įregistruota **Viešoji įstaiga Alytaus apskrities S. Kudirkos ligoninė**, įsteigiant:
* Alytaus suaugusiųjų polikliniką;
* Alytaus vaikų polikliniką;
* Alytaus tuberkuliozės ligoninę.

## Medicinos padaliniai
* Akušerijos ginekologijos skyrius
* Reanimacijos, intensyviosios terapijos skyrius
* Anestezijų ir operacinių skyrius
* Chirurgijos skyrius
* Geriatrijos skyrius
* Ortopedijos traumatologijos skyrius
* Dienos chirurgijos centras
* Vaikų ligų skyrius
* Neurologijos skyrius
* Kardiologijos skyrius
* Vidaus ligų 1-asis skyrius
* Vidaus ligų 2-asis skyrius
* Dienos psichiatrijos stacionaras
* Diagnostikos skyrius
* Patologijos skyrius
* Fizinės medicinos ir reabilitacijos skyrius
* Slaugos ir palaikomojo gydymo skyrius
* Priėmimo-skubiosios pagalbos skyrius
* Konsultacijų poliklinika
* Klinikinė diagnostinė laboratorija
* Infekcijų kontrolės skyrius

## Nuorodos
* Oficiali svetainė 
* Alytaus apskrities ligoninės ir personalo reitingai (''pincetas.lt'')
Friedrich Maurach

**Friedrich Maurach** (1811 m. spalio 4 d. Klaipėdoje – 1873 m. balandžio 20 d. Bromberge) – politikas.

## Biografija

Gimė 1811 m. spalio 4 d. Klaipėdoje, vaistininko šeimoje. Baigęs mokslus dirbo Karaliaučiaus policijoje. 1863–1870 m. buvo Gumbinės apygardos prezidentu. Vėliau Otto von Bismarck iniciatyva tapo Brombergo apygardos prezidentu, kurio išbuvo 1870-1873 metais. Pasižymėjo germanizacijos skatinimu ir griežta politika kitų tautybių atžvilgiu. Mirė 1873 m. balandžio 20 d. Bromberge, buvo vedęs Charlotte von Parczinsky-Tenczin, turėjo 4 vaikus. 

## Literatūra

* Błażejewski Stanisław, Kutta Janusz, Romaniuk Marek: Bydgoski Słownik Biograficzny. Tom VI. Bydgoszcz 2000. ISBN 83-85327-58-4, str. 71-72
Karoline Albrecht

**Karoline Albrecht** (1802 m. vasario 26 d. Klaipėdoje – 1875 m. vasario 15 d. Sankt Peterburge) – teatro aktorė, dainininkė.

## Biografija

Gimė 1802 m. vasario 26 d. Klaipėdoje, kaip Karoline Hortian, teatro režisieriaus šeimoje. Iš pradžių vaidino Talino ir Rygos teatruose. 1827 m. pradėjo vaidinti ir dainuoti vokiečių teatre Sankt Peterburge, kur su vienerių metų pertrauka vaidino iki pat mirties ir buvo viena iš populiariausių aktorių. Mirė 1875 m. vasario 15 d. Sankt Peterburge.

## Išnašos
David Bruhn

**David Bruhn** (1727 m. rugsėjo 30 d. Klaipėdoje – 1782 m. balandžio 27 d. Berlyne) – teologas.

## Biografija

Gimė 1727 m. rugsėjo 30 d. Klaipėdoje, pirklio šeimoje. Studijavo Karaliaučiuje ir Halėje prižiūrimas Siegmund Jakob Baumgarten. Nuo 1750 m. dirbo mokytoju Berlyno *Köllnisches Gymnasium*. 1754 m. tapo Berlyno Marijos bažnyčios diakonu, vėliau arkidiakonu. Šioje bažnyčioje dirbo iki savo mirties 1782 m. balandžio 27 dieną. Prisidėjo prie Johann Samuel Diterich 1765 m. išleistų liturginių tekstų ir maldų. 

## Darbai

* *Der du uns als Vater liebest, treuer Gott, und deinen Geist denen, die dich bitten, gibest*
* *Hier bin ich, Jesu, zu erfüllen, was du in deiner Leidensnacht nach deinem gnadenvollen Willen zur Pflicht und Wohltat mir gemacht*
* *Wohl dem, der richtig wandelt, der als ein Wahrheitsfreund in Wort und Werken handelt und das ist, was er scheint!*
* *Gesangbuchs zum gottesdienstlichen Gebrauch in den königlich preußischen Landen*

## Literatūra

* Paul Pressel: Bruhn, David. In: Allgemeine Deutsche Biographie (ADB). Band 3, Duncker & Humblot, Leipzig 1876, S. 419.
* Friedrich Wilhelm Bautz: Bruhn, David. In: Biographisch-Bibliographisches Kirchenlexikon (BBKL). Band 1, Bautz, Hamm 1975. 2., unveränderte Auflage Hamm 1990, ISBN 3-88309-013-1, Sp. 765.
* Paul Sturm: Das evangelische Gesangbuch der Aufklärung (1923)
Andreas Murray

**Andreas Murray** (1695 m. rugpjūčio 9 d. Klaipėdoje – 1771 m.) – dvasininkas, teologas.

## Biografija

Gimė 1695 m. rugpjūčio 9 d. Klaipėdoje. Studijavo Karaliaučiuje ir Jenoje, įšventintas į kunigus 1717 metais. Dirbo sielovadinį darbą Hamburge, Holšteine, Kylije. 1736 m. išsiųstas dirbti į vokiečių bažnyčią Stokholme. 1752 m. Upsalos universitete tapo teologijos mokslų daktaru. Mirė 1771 m. Švedijoje. Per dvi santuokas susilaukė 4 sūnų: Johann Philipp Murray (1726-1776), Johann Andreas Murray (1740-1791), Gustaf Murray (1747-1825) ir Adolph Murray (1751-1803).

## Nuorodos

* Biografija I (šved.)
* Biografija II (šved.) 
* Murray šeima (šved.)
Michael Wohlfahrt

**Michael Wohlfahrt** (1687 m. Klaipėdoje – 1741 m. Ephratoje, Pensilvanija) – dvasininkas.

## Biografija

Gimė 1687 m. Klaipėdoje, tačiau emigravo į Šiaurės Ameriką. 1725 m. buvo pakrikštytas Ephratos bendruomenės vadovo Conrad Beissel. 1732 m. pasivadino *Brother Agonius* ir kartu su Conrad Beissel vadovavo šiai nedidelei religinei bendruomenei, kurią sudarė iš vokiškų žemių atvykę imigrantai. Mirė 1741 m. Ephratoje. 

## Nuorodos

* Biografija (ang.) 
* Ephratos vienuolyno tinklalapis (ang.)
Kėdainių ligoninė

**VšĮ Kėdainių ligoninė** – regioninė daugiaprofilinė gydymo įstaiga, teikianti diagnostikos, gydymo, reabilitacijos bei slaugos paslaugas. Ligoninė įsikūrusi Budrio g. 5, Kėdainiuose. Vadovas Asta Šakickienė.

Per metus stacionarinė pagalba suteikiama daugiau negu 9000 pacientų.

## Skyriai, padaliniai

Ligoninėje veikia terapijos, kardiologijos, chirurgijos, neurologijos, pediatrijos, reanimacijos, ankstyvosios reabilitacijos bei ausų, nosies, gerklės (suaugusiųjų ir vaikų) ligų skyriai, konsultacijų poliklinika.

## Paslaugos

* Ambulatorinės specializuotos asmens sveikatos priežiūros paslaugos.
* Dienos stacionaro paslauga.
* Skubiosios pagalbos paslaugos.
* Aktyvaus gydymo paslaugos šiuose skyriuose: akušerijos – ginekologijos, suaugusiųjų chirurgijos, suaugusiųjų kardiologijos, neonatalogijos, nėštumo patalogijos, suaugusiųjų ortopedijos ir traumatologijos, otorinolaringologijos (suaugusiesiems ir vaikams), psichiatrijos, priklausomybės ligų psichiatrijos, vaikų ligų, vidaus ligų.
* Ambulatorinės medicininės reabilitacijos paslaugos.
* Dantų protezavimo paslaugos.
* Slauga ir palaikomasis gydymas.
* Tyrimai kompiuteriniu tomografu pacientams, gydomiems stacionare ir ambulatorinėmis sąlygomis.
* Ligoninė dalyvauja sveikatos programose ir teikia antrines prevencinių priemonių programų paslaugas:
** Atrankinės mamografinės patikros dėl krūties vėžio programos paslaugas.
** Storosios žarnos vėžio ankstyvosios diagnostikos finansavimo programos paslaugas.

## Nuorodos

* Oficiali svetainė
* Kėdainių ligoninės ir personalo reitingai (''pincetas.lt'')
* Jaunieji specialistai Kėdainių ligoninėje
Skenektadis

**Skenektadis** () – miestas Jungtinėse Amerikos Valstijose, Niujorko valstijos vidurinėje dalyje, prie Mohoko upės. Apygardos centras. Drauge su Olbanio ir Trojos miestais sudaro aglomeraciją (870 tūkst. gyv.). Yra „General Electric“ būstinė. Yra 1858 m. statytas Noto memorialas, rotušė, technologijų muziejus, teatras, XVIII–XIX a. architektūros.

## Istorija

Skenektadis įkurtas 1661 m. mohaukų žemėse. Jo pavadinimas (*skahnéhtati*) mohaukų kalba reiškia „anapus pušų“. XIX a. tapo svarbiu pramonės centru.

Nuo XX a. pr. Skenektadyje apsigyveno lietuvių. 1958 m. jų buvo ~150. Buvo įsikūręs Amerikos lietuvių darbininkų literatūros draugijos XIV apskrities centras. Veikė dar keletas kuopų, draugijų.


Nott and Schaffer 3.jpg|Noto memorialas
SchenectadyCityHallRear.jpg|Rotušė
First Reformed Church of Schenectady.jpeg|Reformatų bažnyčia


## Šaltiniai
Skauduliškių ežeras

**Skauduliškių ežeras** – ežeras rytų Lietuvoje, Vilniaus rajone, 6,5 km į pietryčius nuo Maišiagalos, 6 km į šiaurės vakarus nuo Riešės. Ilgis iš pietvakarių į šiaurės rytus 0,9 km, plotis iki 0,53 km. Altitudė 153,6 m. Krantai daugiausia žemi, vakarinis ir pietinis – aukšti, apaugę medžiais ir krūmais. Iš pietvakarių prieina Leibutkos miškas..

Šiaurės vakaruose išteka Neries intakas Dūkšta.

Aplink Skauduliškių ežerą įsikūrusios Skauduliškės ir Kalikstiškės (kolektyviniai sodai). Rytine pakrante eina kelias Nr.5257 (Giedraitiškės – Skauduliškės). Šiaurvakarinėje pakrantėje įrengtas paplūdimys. Pietinėje pakrantėje veikia kaimo turizmo sodyba.

Ežero pavadinimas kilo nuo kaimo pavadinimo.

## Šaltiniai
Julius Kröhl

**Julius Kröhl** (1820 m. Klaipėdoje – 1867 m. rugsėjo 9 d. Panamoje) – inžinierius, išradėjas, daug prisidėjęs prie povandeninių laivų kūrimo.

## Biografija

Gimė 1820 m. Klaipėdoje, apie 1828 m. su tėvais persikėlė gyventi į Berlyną. 1844 m. emigravo į Niujorką, 1849 m. tapo JAV piliečiu. Atvykęs į JAV pradėjo dirbti vandens transporto priemonių gamykloje. 1858 m. vedė Sophia Rosa Lueber. 1861-1864 m. kovojo šiaurinių valstijų pusėje Jungtinių Valstijų pilietiniame kare. 1864 m. tapo įmonės Pacific Pearl Company vyriausiuoju inžinieriumi. 1865 m. suprojektavo povandeninį laivą Sub Marine Explorer, kuris buvo pirmasis povandeninis laivas, turėjęs galimybę pats panerti ir pats iškilti iš vandens. Mirė 1867 m. rugsėjo 9 d. Panamos mieste nuo šiltinės.


Vaizdas:Sub Marine Explorer Wreck.jpg|*Sub Marine Explorer* nuolaužos


## Nuorodos

* Early Submarine Discovery: The Secret of the Pearl Islands
* Biografija I (vok.)
* Biografija II (vok.) 

## Literatūra

* Delgado James P. 2012. Misadventures of a Civil War Submarine: Iron, Guns, and Pearls. Texas A&M University Press. 184pp. ISBN 1-60344-472-6.
* Kahn, David. 1976. “Bogardus, Fire and the Iron Tower.” Journal of the Society of Architectural Historians, Vol. XXXV, No. 3, October 1976
* Gayle, Margot and Gayle, Carol. 1998. Cast-Iron Architecture in America: The Significance of James Bogardus. New York: WW Norton & Company. 272 pp. ISBN 0-393-73015-8
Jūratis Zalensas

**Jūratis Zalensas** (1952 m. liepos 7 d., Ryga – 2015 m. vasario 5 d.) – Lietuvos skulptorius ir tapytojas.

## Biografija



LTSR Valstybiniame dailės institute (dabar – Vilniaus dailės akademija) įgijo dailininko skulptoriaus ir pedagogo specialybę. Baigęs grįžo į tėvų namus Kaune. Motinos, tapytojos Valerijos Zalensienės, dirbtuvėje nutapė pirmąsias drobes. Tėvo, skulptoriaus Broniaus Zalenso, kūrybinėje patalpoje kūrė savąją plastiką.

Parodose dalyvauti pradėjo 1976 m. Nuo 1985 m. dirbo tik kūrybinį darbą skulptūros ir tapybos srityse. Surengė personalinių parodų ir aktyviai dalyvavo grupinėse ekspozicijose Lietuvoje bei užsienyje. J. Zalenso kūrinių yra Nacionaliniame Mikalojaus Konstantino Čiurlionio dailės muziejuje ir privačiose kolekcijose. 2011 m. išrinktas Kauno Metų menininku. Mirė 2015 m. vasario 5 d., palaidotas Kaune, Petrašiūnų kapinėse.

## Literatūra
* Milkova Vaida, Drobėse – senasis ir naujasis J. Zalensas. Diena.lt 2011-07-28. http://tvmuzos.blogspot.com/2011/07/sodo-ekspozicijoje-senasis-ir-naujasis.html
* Vaida Milkova, Spalvingas J. Zalenso sugrįžimas į tapybą // Diena.lt, 2010-07-28. http://kauno.diena.lt/naujienos/menas-ir-pramogos/spalvingas-jzalenso-sugrizimas-i-tapyba-182234
* Šoblinskaitė Aleksa Violeta, Jūračio Zalenso diena Veliuonoje // Nemunas Nr. 31, 2007-09-13.
* Bareišaitė Vaida, Dovana Jūračiui Zalensui // Nemunas Nr. 32, 2006-09-21.
* Skučaitė Virginija, Prie molberto atgyja vilties spalvos // Kaunodiena.lt, 2005-11-23.
* Kauno dailininkai. Pėdsakai laike. sud. Dalia Draugelienė, Kaunas: Kauno dailininkų paramos fondas, 2003, p. 532–533.
* Jūratis Zalensas: [katalogas / sudarytojai Arvydas Žalpys, Dainius Kairaitis; tekstas: Edmundas Saladžius]. – Kaunas: Galerija „Meno parkas“, 2012.

## Nuorodos
* Virtuali galerija „Meno rinkos agentūros“ tinklapyje 

## Šaltiniai
Lohja

**Lohja** (, ) – miestas Suomijos pietuose, Ūsimos regione. Išvystyta klinties kasybos ir sodininkystės pramonė. Miestas yra strategiškai patogioje vietoje, mažiau nei valanda kelio iki Helsinkio aglomeracijos.

## Šaltiniai
Skirnas

: *Apie netoli telkšantį ežerą, dar vadinamą Skirnu, žr. [[Čeimuška]]*.

**Skirnas** () – ežeras šiaurės rytų Lietuvoje (Zarasų rajone) ir pietryčių Latvijoje (Aukštutinės Dauguvos savivaldybėje, Demenės valsčiuje), 6 km į rytus nuo Turmanto, 0,8 km į šiaurę nuo Drūkšių ežero šiaurinio kranto. Išdrikęs iš šiaurės į pietus 2,2 km, plotis iki 0,55 km. Altitudė 142,2 m. Lietuvoje yra 50,3 ha ežero. Būdingi aukšti, statūs krantai. Yra 2 salos Lietuvos pusėje, kurių bendras plotas 0,23 ha (0,16 ha ir 0,07 ha). Iš pietų prieina Tilžės miškas (siekia Tilžės geomorfologinio draustinio pakraštys), iš pietryčių – Navikų ir Skirno miškai, kitose pakrantėse daugiausia plyti pievos ir dirbami laukai. Vakaruose išteka Kumpotės intakas Skirna link Kimbartiškių ežero.

Prie Skirno įsikūrę kaimai: Paberžė, Pasiekai (Lietuva), Skirna (Latvija).

Pavadinimas siejamas su šaknimis *sker-, skir-*: *skeryčioti* („mosuoti rankomis“), *skerloti* („subirti į šipulius“), *skerla* („atplaiša, šukė“).

## Šaltiniai
Raudonoji karalienė žudo septynis kartus

**Raudonoji karalienė žudo septynis kartus** () – 1969 m. Vakarų Vokietijos ir Italijos kinematografininkų sukurtas giallo stiliaus filmas.

## Pagrindiniai aktoriai
: *Aktorius – vaidmuo*
* Barbara Bouchet – Kiti Vildenbriuk
* Marina Malfatti – Franciska Vildenbriuk
* Ugo Pagliai – Martinas Hofmanas
* Marino Mase – policijos inspektorius
* Pia Giancaro – Rozmari
* Sybil Danning – Lulu Palm

## Turinys

Dvarininkų Vildenbriukų giminę daugybę metų persekioja prakeiksmas. Kaip pasakoja legenda, prieš daugybę metų tarp dviejų seserų, vadinamų Raudonąja ir Juodąja karaliene, vyko nuolatinė nesantaika, kuri baigėsi tuo, kad Juodoji karalienė nužudė seserį, suduodama jai peiliu septynis smūgius. Raudonoji karalienė prisikėlė iš numirusių ir nužudė Juodąją karalienę bei dar šešis su ja susijusius žmones, taip keršydama už kiekvieną jai padarytą žaizdą. Nuo to laiko kartą per šimtą metų giminėje vyksta kova tarp Raudonosios ir Juodosios karalienių ir dabar vėl ateina lemtingasis periodas, kurio metu Martinas Hofmanas visomis jėgomis stengiasi apsaugoti savo sužadėtinę Kiti nuo giminės prakeiksmo...
Ivanas Redovskis

**Ivanas Redovskis** (1774 m. sausio 1 d. Klaipėdoje – 1807 m. vasario 8 d. Kamčiatkos pusiasalyje) – botanikas.

## Biografija

Gimė 1774 m. sausio 1 d. Klaipėdoje. Studijavo Karaliaučiaus universitete. Medicinos mokslų daktaru tapo Leipcigo universitete, vėliau dirbo Rygoje. 1799 m. pradėjo dirbti Maskvoje, kur susipažino su dvarininku Aleksejumi Razumovskiu, dirbo botaniku jo dvare netoli Maskvos. 1805 m. išvyko į ekspediciją į Kiniją. Vėliau Sankt Peterburge buvo išrinktas mokslų akademijos botanikos profesoriaus asistentu. 1806 m. išvyko į ekspediciją Kamčiatkoje ir Kurilų salose. Ekspedicijos metu neaiškiomis aplinkybėmis mirė 1807 m. vasario 8 dieną. Botaniko vardu pavadintos kelio jo atrastos augalų rūšys: *Redowskia*, *Andromeda redowskii*, *Arenaria redowskii*, *Erysimum redowskii* ir *Rhododendron redowskianum*. 

## Nuorodos

* Biografija (ang.)
Johan Daniel Berlin

**Johan Daniel Berlin** (1714 m. gegužės 12 d. Klaipėdoje – 1787 m. lapkričio 4 d. Trondheime) – rokoko kompozitorius, vargonininkas, vienas iš Norvegijos karališkosios mokslo ir laiškų draugijos įkūrėjų. 

## Biografija

Gimė 1714 m. gegužės 12 d. Klaipėdoje. Būdamas 19 metų išvyko į Kopenhagą, kur mokėsi muzikos pas Andreas Berg. 1737 m. tapo privilegijuotu Trondheimo miesto muzikantu. 1741 m. tapo Trondheimo katedros vargonininku, kuriuo išbuvo iki pat mirties. 1752-1761 m. dirbo vargonininku Trondheimo Dievo Motinos bažnyčioje. Taip pat dirbo gaisrininku, architektu ir muzikos instrumentų gamintoju. Sukomponavo nemažai kūrinių, tačiau išlikęs tik 1744 m. išleistas *Musicaliske Elementer* rinkinys, tai pirmoji teorinė knyga apie muziką ir muzikos instrumentus Norvegijos istorijoje. Mirė 1787 m. lapkričio 4 d. Trondheime. 

## Darbai

**Musikalske Elementer eller Anledning til Forstand paa de første Ting udi Musiquen* (Trondheim, 1744)
**Specification over alle Tronhiems Byes publique Sprøiter med alt deres tilhørende* (Trondheim, 1764)
**Observationer af Barometro, Thermometro, Vinden og Væiret for 1762 i Tronhiem* (DKNVS Skr., bd. 2, København 1763)
**Anledning til Tonemetrien,* (DKNVS Skr., bd. 3, København 1765, s. 515–570, tysk utgåve *Anleitung zur Tonometrie*, København/Leipzig 1767)
**Forsøg til en Tærske-Maskine* (DKNVS Skr. 1784, s. 389–410)

## Nuorodos

* Biografija I (nor.) 
* Biografija II (šved.)
* Susijusi literatūra (vok.)

## Literatūra

* Kari Michelsen, Ed., Johan Daniel Berlin (Ringve Museums Skrifter, vol. 4; Trondheim: Strindheim Trykkeris Forlag, 1987).
* Christopher Hogwood, "The Copenhagen Connection," Fund og Forskning, vol. 46 (2007), pp. 105-143.
* Johan Daniel Berlin: The Collected Works of Johan Daniel Berlin, edited by Bjarne Kortsen. Bergen: editio norvegica 1977.
* Karl Dahlback: Rokokkomusikk i trøndersk miljø. Johan Henrich Berlin (1741–1807). Norsk musikkgranskning.ZDB-ID 401397-9 p. 137-274.
Bruno Corbucci

**Bruno Korbučis** (, g. 1931 m. spalio 23 d. – m. 1996 m. rugsėjo 7 d.) – Italijos kino režisierius ir scenarijų autorius, jaunesnysis Sergio Corbucci brolis. Jiedu dažnai dirbo kartu ir Bruno parašė daugelį scenarijų brolio filmams.

Kaip režisierius, Korbučis daugiausia kūrė komedijas. 1971 m. jo filmas „Il non spezzo… rompo“ atstovavo Italiją Venecijos kino festivalio programoje.

## Pagrindiniai filmai

### Režisuoti filmai
* 1967 m. – „Šnipas“
* 1969 m. – „Izabelė, velnio hercogienė“
* 1973 m. – „Trys muškietininkai Laukiniuose Vakaruose“
* 1978 m. – „Herbas arba skaičius“
* 1983 m. – „Katė ir šuo“
* 1984 m. – „Nusikaltimas „Formulėje 1““
* 1985 m. – „Majamio superpolicininkai“
* 1986 m. – „Aladinas“
* 1988 m. – „Rimini Rimini 2“

### Scenarijai
* 1962 m. – „Trumpiausia diena“
* 1964 m. – „Kraujo pilis“
* 1966 m. – „Džango“
* 1968 m. – „Didžioji tyla“
* 1973 m. – „Trys muškietininkai Laukiniuose Vakaruose“
* 1975 m. – „Afrikos ekspresas“ 
* 1976 m. – „Safari ekspresas“
* 1978 m. – „Herbas arba skaičius“
* 1980 m. – „Mes įsigijome katerį“
* 1982 m. – „Džo Bananas“
* 1983 m. – „Bloga akis“
* 1983 m. – „Katė ir šuo“
* 1984 m. – „Nusikaltimas „Formulėje 1““
* 1985 m. – „Majamio superpolicininkai“
* 1986 m. – „Aladinas“
* 1987 m. – „Rimini Rimini“
* 1987 m. – „Turtuolių įpročiai“
* 1988 m. – „Rimini Rimini 2“
* 1997 m. – „Virtualus ginklas“

## Nuorodos
* IMDb profilis
Michael Burger

**Michael Burger** (1686 m. Klaipėdoje – 1726 m. liepos 22 d. Sankt Peterburge) – chemikas, gydytojas.

## Biografija

Gimė 1686 m. Klaipėdoje, baigė Karaliaučiaus universiteto medicinos fakultetą. Baigęs mokslus dirbo gydytoju Kuršo hercogystėje. Studijuodamas Karaliaučiuje susipažino su akademiku Laurentius Blumentrost, kuris 1725 m. pakvietė jį dirbti į Sankt Peterburgo mokslų akademijos chemijos ir medicinos departamentą, tačiau jis tedirbo porą mėnesių, nes mirė 1726 m. liepos 22 dieną.

## Nuorodos

* Biografija (rus.)
Jakob Tydäus

**Jakob Tydäus** (1628 m. kovo 24 d. Klaipėdoje – 1700 m. rugsėjo 27 d. Žuvininkuose) – istorikas, teologas.

## Biografija

Gimė 1628 m. kovo 24 d. Klaipėdoje. Baigė mokyklą Dancige. 1650 m. pradėjo studijuoti teologiją Halės-Vitenbergo universitete. 1654-1656 m. mokėsi Rostoko universitete filosofiją. Nuo 1659 m. dirbo dėstytoju Karaliaučiaus universitete. Nuo 1669 m. dirbo kunigu Žuvininkuose, kur ir mirė 1700 m. rugsėjo 27 dieną.

## Darbai

* *De ente infinito*
* *Quatenus lumine naturae cognosci potest*
* *Dependentia causae secundae a prima*
* *Statua salaria über Mos. 19, 26*
* *De ritu sepulcrali veterum*

## Nuorodos

* Susijusi literatūra (vok.)

## Literatūra

* Christian Gottlieb Jöcher: Allgemeines Gelehrten-Lexicon, Darinne die Gelehrten aller Stände sowohl männ- als weiblichen Geschlechts, welche vom Anfange der Welt bis auf die ietzige Zeit gelebt, und sich der gelehrten Welt bekannt gemacht, Nach ihrer Geburt, Leben, merckwürdigen Geschichten, Absterben und Schrifften aus den glaubwürdigsten Scribenten in alphabetischer Ordnung beschrieben werden. Verlag Johann Friedrich Gleditsch, Leipzig, 1751, Bd. 4, Sp. 1374.
* Daniel Heinrich Arnoldt: Ausführliche und mit Urkunden versehene Historie der Königsbergischen Universität. Johann Heinrich Hartung, Königsberg in Preußen, 1746, 2. Teil, S. 397.
* Georg Christoph Pisanski: Entwurf einer preussischen Literärgeschichte in vier Büchern. Verlag Hartung, Königsberg, 1886, S. 250.
Noel Gallagher's High Flying Birds

**Noel Gallagher’s High Flying Birds** – britų roko grupė iš Mančesterio, susiformavusi 2011 m. Grupėje tėra vienas oficialus narys – gitaristas ir vokalistas Noel Gallagher, todėl grupė laikoma jo soliniu projektu. Šią grupę jis pradėjo po to, kai išsiskirstė jo ankstesnioji grupė „Oasis“. 2023 m. duomenimis, grupė yra išleidusi keturis studijinius albumus, iš kurių naujausiasis, „Council Skies“, išleistas 2023 m. birželį.

## Grupės nariai
**Dabartiniai nariai**
* Noel Gallagher – vokalas, gitara (2010–dabar)
* Mike Rowe – klavišiniai (2010–dabar)
* Russell Pritchard – bosinė gitara, pritariamasis vokalas (2010–dabar)
* Chris Sharrock – būgnai, perkusija (2016–dabar)
* Gem Archer – gitara, pritariamasis vokalas, lūpinė armonikėlė (2016–dabar)
* Jessica Greenfield – pritariamasis vokalas, klavišiniai, tamburinas (2017–dabar)

**Buvę nariai**
* Jeremy Stacey – būgnai, perkusija (2010–2016)
* Tim Smith – gitara, pritariamasis vokalas (2011–2016)
* YSEÉ – pritariamasis vokalas (2017–2022)
* Charlotte Marionneau – perkusija, pritariamasis vokalas (2017–2022)

## Diskografija
* *[[Noel Gallagher's High Flying Birds (albumas)|Noel Gallagher’s High Flying Birds]]* (2011)
* *[[Chasing Yesterday]]* (2015)
* *[[Who Built the Moon?]]* (2017)
* *Council Skies* (2023)

## Išnašos

## Nuorodos
*
David Wilkins

**David Wilkins** (1685 m. Klaipėdoje – 1745 m. Hadlėjuje, Safolkas) – orientalistas, dvasininkas, vertėjas.

## Biografija

Gimė 1685 m. Klaipėdoje, kaip David Wilke arba Wilkius. Prieš apsigyvendamas Anglijoje, lankėsi Berlyne, Romoje, Vienoje, Paryžiuje, Amsterdame. Nuo 1715 m., padedamas dvasininko William Wake, dirbo Lambetų rūmų bibliotekoje. 1719 m. tapo dvasininku Bokingo miestelyje Esekse, vėliau dirbo Kenterberio katedroje. 1724 m. tapo arabistikos profesoriumi Kembridžo universitete bei Safolko arkidiakonu. Be arabų kalbos, mokėjo hebrajų, koptų, armėnų. Mirė 1745 m. Hadlėjuje. 

1716 m. išvertė Naująjį testamentą iš koptų į lotynų kalbą ir atspausdino 500 egzempliorių, ši knyga įrašyta į Gineso rekordų knygą, kaip ilgiausiai buvusi parduodama knyga, nes paskutinis egzempliorius nupirktas tik 1907 metais.

## Nuorodos

* Biografija (angl.) 
* Ephratos vienuolyno tinklalapis (angl.)
* Slowest selling book
Chasing Yesterday

**Chasing Yesterday** – antrasis studijinis britų roko grupės „Noel Gallagher's High Flying Birds“ albumas, išleistas 2015 m. vasario 25 d. Visą albumą parašė ir prodiusavo muzikantas Noel Gallagher. Paskutinėje dainoje, „Ballad of the Mighty I“, groja grupės „The Smiths“ gitaristas Johnny Marr. Albumas susilaukė daugiausia teigiamų kritikų įvertinimų ir debiutavo pirmojoje Jungtinės Karalystės bei Airijos albumų reitingų vietose.

## Dainų sąrašas

## Išnašos
Wilhelm Kuhr

**Wilhelm Kuhr** (1865 m. rugpjūčio 9 d. Verdainėje – 1914 m. gruodžio 23 d. Lenge prie Mazovijos Tomašuvo) – teisininkas, politikas.

## Biografija

Gimė 1865 m. rugpjūčio 9 d. Verdainėje. Baigė gimnaziją Luke. Studijavo teisę ir ekonomiką Karaliaučiaus universitete. Trumpai buvo Burgo miestelio netoli Magdeburgo meru. 1906-1914 m. buvo Pankovo miestelio, kuris šiuo metu priklauso Berlynui meras. Būdamas miestelio meru žymiai pagerino švietimo ir sveikatos apsaugos sąlygas, įkūrė miestelio parką. Prasidėjus I pasauliniam karui savanoriškai ėjo į frontą ir žuvo mūšyje Lengo kaime prie Mazovijos Tomašuvo 1914 m. gruodžio 23 dieną. Jo garbei Pankove ir Burge pavadintos gatvės.

## Nuorodos

* Biografija (vok.) 

## Literatūra

* Hans Lippold: Wilhelm Kuhr und seine Straße. Zeitung der Altmärker-Masuren 29, Kiel 1961, S. 379
Piece by Piece

**Piece by Piece** – septintasis studijinis amerikiečių atlikėjos Kelly Clarkson albumas, išleistas 2015 m. vasario 27 d. Tai – pirmasis jos albumas, kuriame skamba tik originalios dainos nuo 2011 m. išleisto „Stronger“, taip pat paskutinis, išleistas galiojant kontraktui, suteiktam 2002 m., atlikėjai laimėjus konkursą „American Idol“. Albumas skiriasi nuo akstesniųjų atlikėjos darbų, kadangi jame vietoj įprasto poproko skambesio skamba elektroninė šokių muzika bei pop stiliaus dainos. Albumas susilaukė teigiamų kritikų įvertinimų ir debiutavo pirmojoje „Billboard 200“ reitingo vietoje.

2016 m. „Grammy“ apdovanojimuose „Piece by Piece“ buvo nominuotas geriausio vokalinio pop albumo nominacijoje, o singlas „Heartbeat Song“ – geriausio solinio pop atlikimo.

## Dainų sąrašas

## Išnašos
Cornelis van Haarlem

**Kornelis van Harlemas** (ol. *Cornelis van Haarlem*, *Cornelis Cornelisz.*, 1562, Harlemas – 1638 m. lapkričio 11 d., ten pat) – Nyderlandų manierizmo tapytojas. Lietuvos dailės muziejaus rinkiniuose yra jo paveikslas „Senojo ir Naujojo Testamento alegorija“ (nuolatinėje ekspozicijoje Radvilų rūmuose).

## Biografija
Kornelis Kornelisonas van Harlemas gimė 1562 m. Harleme, turtingoje šeimoje. Jo tėvai 1572 m. paliko miestą jį apgulus Ispanijos kariuomenei. Kornelis pasiliko su mokytoju Pieter Pietersz. 1580 ir 1581 m. jis mokėsi Ruane ir Antverpene, po to grįžo į Harlemą. Pirmasis reikšmingas jam užsakytas paveikslas, kuriame pavaizduotas vietos civilinės sargybos narių grupinis portretas, išgarsino Kornelį Harleme. Šis paveikslas padarė įtakos vėlesniems Frans Hals ir kitų dailininkų panašios tematikos grupiniams portretams. Apie 1584 m. Kornelis susitiko Hendrick Goltzius ir Karel van Mander, su kuriais įkūrė Harleme mokyklą („Akademiją“) ir buvo svarbiausiais to meto Harlemo dailininkais-manieristais. Kornelio kompozicijos dažnai buvo pripildytos nuogų figūrų labai sudėtingomis pozomis, vaizduojamų neįprastais kampais. Jis daugiausiai tapė religines ir mitologines scenas, yra nutapęs portretų, virtuvės scenų, natiurmortų. Jo paveikslus Europoje populiarino Hendrick Goltzius graviūros. Kornelis mirė 1638 m. lapkričio 11 d. Harleme. Geriausi jo darbai sukaupti Franso Halso muziejuje Harleme.

## Darbų galerija

Vaizdas:Cornelis Cornelisz van Haarlem - Banket van korporaalschap van Jonge Jan Adriaensz van Veen - Haarlem Cloveniers schutterij 1583.jpg| „Banketas Šv. Jurgio civilinėje sargyboje“ (1583, Franso Halso muziejus, Harlemas)
Vaizdas:Cornelis van Haarlem - Bethlehemse kindermoord.jpg| „Kūdikių žudynės Betliejuje“ (1590, Amsterdamo valstybinis muziejus)
Vaizdas:Cornelis Cornelisz van Haarlem - Een monnik en een begijn - 1590.jpg| „Vienuolis ir vienuolė“ (1591, Franso Halso muziejus, Harlemas)
Vaizdas:Cornelis van Haarlem - De zondeval.jpg| „Adomo ir Ievos nuodėmė“ (1592, Amsterdamo valstybinis muziejus)
Vaizdas:WLANL - legalizefreedom - De bruiloft van Peleus en Thetis.jpg| „Pelėjo ir Tetidės vestuvės“ (1593, Franso Halso muziejus, Harlemas)


## Išnašos

## Nuorodos

* *The Oxford Dictionary of Art and Artists.* Oxford University Press, − 2009, p. 145
* wga.hu
* rijksmuseum.nl 
* www.getty.edu
Nepriklausomo reguliavimo institucijos

**Nepriklausomo reguliavimo institucijos** **(NRI)** – tai institucijos, kurios nėra vykdomosios valdžios sistemos dalis, tačiau atlieka panašias funkcijas. Jų narius ir vadovus dažniausiai skiria Lietuvos Respublikos Seimas, o tam tikrais atvejais ir Lietuvos Respublikos Prezidentas. Jos atskaitingos įstatymų leidžiamajai valdžiai. Šiuo metu labiausiai žinomos tokios institucijos Lietuvoje yra:
* Valstybės kontrolė
* Lygių galimybių kontrolieriaus tarnyba
* Lietuvos bankas
* Vaikų teisių apsaugos kontrolieriaus įstaiga
* Konkurencijos Taryba
* Seimo kontrolieriaus įstaiga
* Vyriausioji rinkimų komisija
SteamOS

**SteamOS** – Linux operacinės sistemos distribucija, kuriama „Valve“ korporacijos kaip pagrindinė Steam Machine žaidimų konsolių sistema. Pirmoji operacinės sistemos versija buvo išleista 2013 m. gruodžio 13 d., pradėjus Steam Machine konsolių galutinių naudotojų beta testavimą. SteamOS 1.0 ir SteamOS 2.0 buvo paremtos Debian.

2022 metais vasario mėnesį Valve išleido nešiojamą žaidimų kompiuterį Steam Deck su SteamOS 3.0, kuri sukurta Arch Linux pagrindu ir naudoja KDE Plasma 5 darbalaukio aplinką.

## Savybės
SteamOS projektuota specialiai žaisti kompiuterinius žaidimus. Naudotojai turi galimybę transliuoti žaidimų vaizdą iš savo Windows ar macOS kompiuterių į kompiuterius su SteamOS sistema, kuri pasižymi tokiomis pat šeimos dalijimosi funkcijomis ir apribojimais kaip Steam. Operacinė sistema yra atviro kodo, todėl kiekvienas gali remtis šiuo kodu kurdamas nuosavą versiją arba pritaikyti jau esamą išeitinį kodą.

Kadangi SteamOS skirta žaisti žaidimus, ji neturi daugelio įdiegtų funkcijų, išskyrus interneto naršymą ir prieigą prie žaidimų. Pavyzdžiui, joje nėra failų tvarkyklės ar paveikslėlių peržiūros. Tačiau naudotojai turi galimybę prisijungti prie GNOME darbastalio aplinkos ir atlikti tokias užduotis, kaip, pvz., įdiegti programinę įrangą. Nors šiuo metu operacinė sistema oficialiai nepalaiko filmų ir muzikos transliavimo paslaugų iš „Netflix“ bei „Spotify“ platformų, „Valve“ derasi su šiomis bendrovėmis, siekdama įtraukti jų naudojamas funkcijas į SteamOS. OS iš prigimties palaiko „Nvidia“, „Intel“ ir „AMD“ grafikos procesorius.

„Valve“ pareiškė planuojantys įdiegti palaikymą filmų, televizijos peržiūrai ir muzikos perklausai iki išleidžiant naudojimui skirtą SteamOS versiją.

## Sistemos reikalavimai
Dabartiniai SteamOS sistemos aparatinės įrangos reikalavimai:

* Intel arba AMD 64 bitų procesorius
* 4 GB (ar daugiau) RAM
* 200 GB ar daugiau vietos standžiajame diske
* NVIDIA, Intel arba AMD vaizdo plokštė (Radeon 8500 arba naujesnė)
* USB prievadas sistemos įdiegimui
* UEFI pradinė paleistis sistemos įdiegimui

## Nuorodos
* Oficiali svetainė

## Išnašos
Butijos įlanka

**Butijos įlanka** () – Arkties vandenyno įlanka ties Šiaurės Amerikos krantais. Įeina į Kanados teritoriją (Nunavutą). Įsiterpusi tarp Butijos pusiasalio vakaruose, Melvilio pusiasalio rytuose ir Bafino Žemės šiaurėje. Fiurio ir Heklos sąsiauriu jungiasi su Fokso baseinu, Beloto sąsiauriu – su Arkties vandenynu. Pietuose yra Komiti ir Peli įlankos, atskirtos Simpsono pusiasaliu. Ilgis 518 km, plotis iki 220 km, gylis iki 200 m. Dalinai ledai ištirpsta rugpjūtį.

## Šaltiniai
Buturlinovka

**Buturlinovka** () – miestas Rusijoje, Voronežo srityje, 180 km į pietryčius nuo Voronežo, prie Oseredės upės. Rajono centras. Geležinkelio stotis prie Talovajos–Kalačo atšakos. Maisto ir gėrimų (mėsos, duonos, alkoholio), lengvoji pramonė. Apylinkėse yra kreidos, molio, smėlio telkinių. Veikia 1893 m. pastatytas soboras, dar kelios XIX a. pab. cerkvės, yra kitų XIX a. statinių (ligoninė, Kaščenko dvaro sodyba), tarybinių paminklų.

## Istorija

1740 m. grafo Aleksandro Buturlino žemėse įkurta slabada. XIX a. tapo odos amatų centru. 1910 m. atidaryta likerio–degtinės varykla. 1917 m. suteiktas miesto statusas.

## Šaltiniai
Bučačas

**Bučačas** () – miestas Ukrainoje, Ternopilio srities pietvakariuose, prie Strypos upės. Rajono centras. Geležinkelio stotis. Plentai į Ternopilį, Ivano Frankivską, Čortkivą. Maisto ir gėrimų (sulčių, spirito, likerio, pieno, sūrio), litavimo–mechanikos, medienos apdirbimo pramonė. Veikia krašto muziejus.

Bučače išlikę nemažai paveldo objektų: barokinė rotušė (apie 1750 m.), XIV a. pilies liekanos, bazilijonų vienuolynas (1770 m.), Šv. Mykolo cerkvė (1610 m.), vėlyvojo baroko Šv. Pokrovos cerkvė (apie 1764 m.), Šv. Mergelės Marijos Ėmimo į Dangų bažnyčia (1763 m.), XIX a. gimnazija.

## Istorija
Nuo 1260 m. minima slavų Bučačo gyvenvietė. Magdeburgo teisė pirmąsyk suteikta kažkada prieš 1379 m., antrąsyk – 1515 m. Buvo svarbus amatų centras, 1580 m. pastatyta pilis. 1667 m. Bučačą sudegino totoriai. 1672 m. čia sudaryta Bučačo taika tarp Abiejų Tautų Respublikos ir Osmanų imperijos. Nepaisant to, mūšiai dėl Bučačo tęsėsi ir toliau. XVIII a. valdant grafui Potockiui, mieste pastatyta daug architektūros paveldo. XIX a. miestas sumenko.


St. Mykolay church. Buchach. 8.11.2013.jpg|Šv. Mykolo cerkvė (1610 m.) – Ukrainos nacionalinės reikšmės architektūros paminklas.
Ua butschatsch rathaus.jpg|Rokoko stiliaus rotušė su garsaus austrų skulptorias Johano Georgo Pinselio puošyba.
Бучацький замок (ракурс 8).JPG|Bučačo pilies liekanos. Statyta XIV a., vėliau ją stipriai buvo išplėtusi Braclavo vaivados Stefano Potockio žmona Marija.  
Buczacz 16.JPG|Bazilijonų vienuolynas ir Šv. Kryžiaus Išaukštinimo bažnyčia.
6-07-2016 Королівське джерело, Бучач.jpg|*Karaliaus šaltinis.* Pasak legendos, iš jo žygio prieš turkus metu 1684 m. gėrė ATR valdovas. Jonas Sobieskis

## Šaltiniai

## Nuorodos
* [Bučačas (Buczacz) [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom I (Aa – Dereneczna) z 1880 r. (lenk.)].
* [Bučačas (Buczacz) [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom XV, dalis 1 (Abablewo – Januszowo) z 1900 r. (lenk.)].
Moses Kottler

**Moses Kottler** (1896 m. Joniškyje – 1977 m. Johanesburge) – dailininkas, skulptorius, kartu su Anton van Wouw ir Lippy Lipshitz laikomas vienu iš žymiausių PAR skulptorių.

## Biografija

Gimė 1896 m. Joniškyje, Joseph Kottler ir Zirla Solin šeimoje. 1909 m. išvyko mokytis skulptūros meno į Jeruzalę pas skulptorių Boris Schatz. 1910 m. emigravo į PAR, tačiau po kiek laiko vėl grįžo į Europą, kur studijavo Miuncheno dailės akademijoje. Vėliau išvyko mokytis į Paryžių, tačiau prasidėjus I pasaulinis karui grįžo į PAR, kur apsigyveno  Oudtshorne. 1916 m. persikėlė į Keiptauną, kur tapė portretus ir kūrė žymių žmonių PAR skulptūras ir biustus. 1928 m. vedė Eva Goldberg, 1929-1932 m. gyveno Europoje. Grįžęs į PAR apsigyveno Johanesburge, kur ir mirė 1977 metais. Jo darbai saugomi Pretorijos meno muziejuje, Pietų Afrikos nacionalinėje galerijoje ir Johanesburgo meno galerijoje. 


|Small Coloured Girl (1917)


## Nuorodos

* Biografija (vok.) 

## Literatūra

* Harmsen, Frieda (1985). Looking at South African Art. Pretoria: J L van Schaik. p. 244. ISBN 0627014119.
* Prof. G. Dekker. "Moses Kottler". Our Art (Pretoria: Lantern, South African Broadcasting Corporation) 1: 109–110.
* Scholtz, J. du P. (1976). Moses Kottler: His Cape Years. Cape Town: Tafelberg. ISBN 0624009564.
* Ruysch van Dugteren (April 1918). "Suidafrikaanse Kuns: Moses Kottler". Die Huisgenoot (in Afrikaans) (Cape Town). pp. 337–339.
* Lucy Alexander; Emma Bedford; Evelyn Cohen (1988). Paris and South African Artists 1850–1965. Cape Town: South African National Gallery. pp. 44–46. ISBN 0620121475.
* Arnott, Bruce (1969). Lippy Lipshitz: a biographical commentary, & documentation of the years 1903 – 1968 with catalogue raisonné of sculptures by Bruce Arnott. Cape Town: A. A. Balkema.
* Scholtz, J. du P. (1973). D. C. Boonzaier en Pieter Wenning: verslag van 'n vriendskap (in Afrikaans). Cape Town: Tafelberg. p. 71. ISBN 9780624004547.
* Fransen, Hans (1982). Three Centuries of South African Art. Cape Town: AD. Donker. p. 329. ISBN 0868520128.
* A. J. Werth (1974). Moses Kottler Moses Kottler: Retrospective Exhibition.
Kauniainenas

**Kauniainenas** (, ) – miestas Suomijos pietuose, Ūsimos regione. Priklauso Helsinkio aglomeracijai.

Kauniainenas iš visų pusių apsuptas antro pagal dydį Suomijos miesto Espo. Tai vienintelė Suomijos savivaldybė, iš visų pusių apsupta kitos savivaldybės.

## Istorija
Įkurtas 1906 m. kaip priemiestis, kuriame numatyta vilų statyba įmonės „Grankulla“ darbuotojams.

Miesto teisės suteiktos 1972 m.

## Gyventojai
Miestas dvikalbis: 58 % gyventojų gimtoji kalba yra suomių, 38 % – švedų.

## Sportas

### Futbolas
* Grankulla IFK – futbolo klubas.

## Šaltiniai
Charles Segal

**Charles Segal** (1929 m. birželio 15 d. – 2021 m. liepos 4 d.) – Pietų Afrikos respublikos ir JAV muzikantas, džiazo atlikėjas, kompozitorius, pianistas. 

## Biografija
Gimė 1929 m. birželio 15 d. Joniškyje. Būdamas dvejų metų su tėvais emigravo į PAR. Studijavo klasikinę muziką Londono *Trinity koledže*. Pirmą muzikos albumą išleido 1952 metais. 1954 m. įkūrė *Spin Record Company* įrašų kompaniją siekdamas populiarinti savo muziką. Muziką kūrė ne tik anglų kalba, bet ir afrikanų kalba. Pretorijoje ir Keiptaune atidarė savo vardo muzikos mokyklas. Šiuo metu muzikantas gyvena Los Andžele ir grojo pianinu per Oskarų, Emmy ir MTV filmų apdovanojimų ceremonijas.

## Diskografija

Iš viso išleido apie 1000 albumų, iš kurių žymiausi:

* "Africa"
* "Another Time, Another Place"
* "Hy-Ba-Ba-Rie-Bab"
* "My Children, My Wife"
* "Girl Power"
* "Kootanda"
* "Kwela, Kwela"
* "Listen, Listen"
* "Tomboy"

## Šaltiniai

## Nuorodos
* Asmeninis tinklalapis 
* Biografija (ang.)
2015 m. Australijos Grand Prix

**2015 m. Australijos Grand Prix** – pirmosios 2015 m. Formulės 1 sezono lenktynės. Jos vyko kovo 13-15 dienomis Albert Park trasoje. Tai buvo 20 kartas, kuomet šioje trasoje rengiamas Australijos Grand Prix.

Dvi savaites prieš lenktynes buvo pranešta, kad dėl patirtos avarijos bandymuose šias lenktynes praleis ispanas Fernando Alonso. McLaren ekipoje jį pakeitė danas Kevin Magnussen.

Lenktynėse iš viso startavo tik 15 lenktynininkų – trasoje nepasirodė abu Manor lenktynininkai, dėl fizinių nugaros skausmų negalėjo startuoti V. Bottas, o D. Kvyat ir K. Magnussen nestartavo dėl technikos gedimo.

## Kvalifikacija

Pastabos:
* Marussia F1 komanda nedalyvavo kvalifikaciniuose važiavimuose ir nedalyvavo lenktynėse.

## Lenktynės

**Pastabos:**
*  – Valtteri Bottas dėl po kvalifikacijos iškilusių nugaros skausmų nestartavo lenktynėse.

## Čempionato įskaitos po lenktynių

;Lenktynininkų įskaita

;Komandų įskaita

* **Pastaba**: Įrašyti tik 5 geriausi rezultatai.

## Šaltiniai